**Versenyfelhívás**

A Magyar Energetikai Társaság az idei 2025. évben A Budapesti Műszaki és Gazdaságtudományi Egyetemmel karöltve rendezi meg az ifjúsági, vetélkedővel kombinált eseményét, amelyre **2025. május 8-án kerül sor a BME D épületében**. A korábbi hasonló ifjúsági vetélkedőinkhez hasonlóan a rendezvényen szívesen látjuk a BME tanszékein aktív hallgatói csapatok mellett más egyetemek, valamint a különböző területeken működő szakkollégiumok egyetemista csapatait is. Az idei rendezvénynek a BME Épületgépészeti és Gépészeti Eljárástechnika Tanszéke ad otthont.

A vetélkedőn részt vevő csapatokban helyet kaphat a kezdő BSc-s hallgatóktól a végzős MSc-s hallgatókig **a diákok széles spektruma**, és ugyanez érvényes a szakok terén is: **az energetikus és épületenergetikus hallgatók mellett rendszeres résztvevők a vegyipari gépészek** is. A vetélkedő tehát nem szakspecifikus, nem tisztán a tananyagról szól, hanem a hallgatók kreativitásáról, műszaki-gazdasági gondolkodásmódjukról, nem nélkülözve a tréfás elemeket sem.

A vetélkedőn **4 fős csapatok vehetnek** részt, amelyek reprezentálhatnak egy-egy szakot, de nincsenek kizárva a különböző szakterületek hallgatóiból összeálló „vegyes” csapatok sem. A vetélkedőn, a rendelkezésre álló helyszín korlátaiból adódóan **6-8 csapat részvételével** számolunk. A verseny során egyszerre több feladaton kell a csapatoknak dolgozni, amelyek az általános műveltségtől a szakmai ismeretekig széles spektrumot foglalnak el. **A zsűri tanszéki oktatókból, a Magyar Energetikai Társaság vezetőiből és a meghívott ipari szakemberekből áll össze.** A verseny résztvevőit a támogató cégek felajánlásaiból – reklámajándékaiból – díjazzuk. A verseny alatt hozzájárulva a vetélkedő hangulatához egyik támogató partnerünk sört is csapol!

A díjkiosztás után, **a vetélkedő méltó lezárásaként** a BME Épületgépészeti és Gépészeti Eljárástechnika Tanszék diákjaiból korábban alakult, mára már végzett, és a Tanszék oktatói csapatát erősítő zenekar, **az Épgép All Stars ad koncertet**.

A vetélkedő további részleteivel kapcsolatban további információt ad: Dr. Szánthó Zoltán, egyetemi docens (Budapesti Műszaki és Gazdaságtudományi Egyetem) (szantho.zoltan@gpk.bme.hu, +36 30 212 6981).

A csapatoknak regisztrálni az alábbi Google Forms kitöltésével lehet:

<https://docs.google.com/forms/d/e/1FAIpQLSeAO1JZ_NAYbBbsic6CQ4vfuZi6qoY-ARyPbHPGyhdK5UJPTQ/viewform?usp=sharing>

Regisztráció határideje: 2025. április 30. 12:00 óra.

A regisztráció elfogadásáról a jelentkezőket emailben értesítjük legkésőbb május 5-ig!

A rendezvényre utazás (szállás, közlekedés) költségeit a résztvevők egyénileg viselik.